CELEX: 32020R1032
Language: lv
Date: 2020-07-15 00:00:00
Title: Komisijas Īstenošanas regula (ES) 2020/1032 (2020. gada 15. jūlijs) par atļauju Bacillus subtilis DSM 28343 preparātu lietot par barības piedevu audzējamiem teļiem un nobarojamām cūkām (atļaujas turētājs – Lactosan GmbH & Co. KG) (Dokuments attiecas uz EEZ)

16.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 227/24
               
            
         KOMISIJAS ĪSTENOŠANAS REGULA (ES) 2020/1032
         (2020. gada 15. jūlijs)
         par atļauju Bacillus subtilis DSM 28343 preparātu lietot par barības piedevu audzējamiem teļiem un nobarojamām cūkām (atļaujas turētājs – Lactosan GmbH & Co. KG)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.
                  
               
                     (2)
                  
                  
                     Saskaņā ar Regulas (EK) Nr. 1831/2003 7. pantu ir iesniegti divi pieteikumi uz atļauju lietot Bacillus subtilis DSM 28343 preparātu. Minētajiem pieteikumiem ir pievienotas minētās regulas 7. panta 3. punktā prasītās ziņas un dokumenti.
                  
               
                     (3)
                  
                  
                     Minētie pieteikumi attiecas uz atļauju Bacillus subtilis DSM 28343 preparātu lietot par barības piedevu audzējamiem teļiem un nobarojamām cūkām; to paredzēts klasificēt piedevu kategorijā “zootehniskās piedevas”.
                  
               
                     (4)
                  
                  
                     Eiropas Pārtikas nekaitīguma iestāde (“Iestāde”) 2018. gada 6. marta (2), 2019. gada 4. jūlija (3) un 2019. gada 15. maija (4) atzinumos secināja, ka ar piedāvātajiem lietošanas nosacījumiem Bacillus subtilis DSM 28343 preparāts neatstāj nelabvēlīgu ietekmi ne uz dzīvnieku veselību, ne patērētāja drošību, ne vidi. Tā arī secināja, ka būtu jāuzskata, ka piedeva potenciāli ir elpceļu sensibilizators, un ka nevar izdarīt secinājumu par tās potenciālu kairināt ādu. Tāpēc Komisija uzskata, ka būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka, jo īpaši uz piedevas lietotāju, veselību. Iestāde secināja, ka piedeva būtiski ietekmē audzējamo teļu augšanas rādītājus un ka tai ir potenciāls palielināt nobarojamo cūku ķermeņa svara pieaugumu. Iestāde neuzskata, ka būtu vajadzība noteikt īpašas prasības attiecībā uz uzraudzību pēc piedevas laišanas tirgū. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
                  
               
                     (5)
                  
                  
                     
                        Bacillus subtilis DSM 28343 preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo preparātu būtu jāatļauj lietot tā, kā norādīts šīs regulas pielikumā.
                  
               
                     (6)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Atļauja
            Pielikumā specificēto preparātu, kas pieder pie piedevu kategorijas “zootehniskās piedevas” un funkcionālās grupas “zarnu floras stabilizatori”, ir atļauts lietot par dzīvnieku barības piedevu, ievērojot pielikumā noteiktos nosacījumus.
         
         
            2. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 15. jūlijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  EFSA Journal 2018, 16(3):5220.
         
            (3)  EFSA Journal 2019, 17(7):5793.
         
            (4)  EFSA Journal 2019, 17(5):5725.
      
      
         
            PIELIKUMS
            
                        Piedevas identifikācijas numurs
                     
                     
                        Atļaujas turētāja nosaukums
                     
                     
                        Piedeva
                     
                     
                        Sastāvs, ķīmiskā formula, apraksts, analītiskā metode
                     
                     
                        Dzīvnieku suga vai kategorija
                     
                     
                        Maksimālais vecums
                     
                     
                        Minimālais saturs
                     
                     
                        Maksimālais saturs
                     
                     
                        Citi noteikumi
                     
                     
                        Atļaujas derīguma termiņš
                     
                  
                        KVV uz kg kompleksās barības ar mitruma saturu 12 %
                     
                  
                        
                           Kategorija: zootehniskās piedevas. Funkcionālā grupa: zarnu floras stabilizatori
                        
                     
                  
                        4b1825
                     
                     
                        
                           Lactosan GmbH & Co. KG
                        
                     
                     
                        
                           Bacillus subtilis
                        
                        DSM 28343
                     
                     
                        
                           Piedevas sastāvs
                        
                        
                           Bacillus subtilis (DSM 28343) preparāts, kas satur vismaz 1 × 1010 KVV/g piedevas
                        Cietā formā
                        ———————————————
                        
                           Aktīvās vielas raksturojums
                        
                        Dzīvotspējīgas Bacillus subtilis DSM 28343 sporas
                        ———————————————
                        
                           Analītiskā metode
                            (1)
                        
                        
                           Bacillus subtilis DSM 28343 identificēšanai barības piedevā, premiksos un barībā: pulsējošā lauka gēla elektroforēze (PFGE).
                        
                           Bacillus subtilis DSM 28343 skaitīšanai barības piedevā, premiksos un barībā: Petri trauciņa un uztriepuma metode ar triptona–sojas agara barotni (EN 15784)
                     
                     
                        Audzējami teļi
                        Nobarojamās cūkas
                     
                     
                        —
                        —
                     
                     
                        1 × 109
                        
                        2 × 108
                        
                     
                     
                        —
                     
                     
                        
                                    1.
                                 
                                 
                                    Piedevas un premiksu lietošanas norādījumos norāda glabāšanas apstākļus un noturību pret termisku apstrādi.
                                 
                              
                                    2.
                                 
                                 
                                    Audzējamiem teļiem izmanto tikai piena aizstājējbarībā.
                                 
                              
                                    3.
                                 
                                 
                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu iespējamos riskus, kas izriet no to lietošanas. Ja ar šādām procedūrām un pasākumiem šos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsarglīdzekļus.
                                 
                              
                     
                        2030. gada 5. augusts
                     
                  
               (1)  Sīkāka informācija par analītiskajām metodēm ir pieejama references laboratorijas vietnē: https://ec.europa.eu/jrc/en/eurl/feed-additives/evaluation-reports.